Ħaddiem li kien fuq xogħolu f'sit ta' kostruzzjoni kien il-vittma ta' inċident wara li waqa' m'għola żewġ sulari. M'għandniex xi ngħidu, weġġa' gravi. L-imgħallem tiegħu rikkbu f'karozza u ftit wara telqu fuq bankina fit-triq. Il-ħaddiem jibża' li se jaqlagħha għax kien qed jaħdem illegalment. L-imgħallem jibża' li se jaqlagħha għax ħaddmu illegalment. Id-diskorsi filosofiċi erħulhom. Min għandu l-ħila li jabbanduna bniedem ferut fi triq? Int għandek din il-ħila?